CELEX: 32007R1189
Language: et
Date: 2007-10-11 00:00:00
Title: Komisjoni määrus (EÜ) nr 1189/2007, 11. oktoober 2007 , põllumajandustoodete kokkuostmisel kohaldatavate tarbimisväärtuse vähendamist kajastavate koefitsientide kehtestamise kohta 2008. majandusaastaks

12.10.2007   
            
            
               ET
            
            
               Euroopa Liidu Teataja
            
            
               L 267/3
            
         
      KOMISJONI MÄÄRUS (EÜ) nr 1189/2007,
   11. oktoober 2007,
   põllumajandustoodete kokkuostmisel kohaldatavate tarbimisväärtuse vähendamist kajastavate koefitsientide kehtestamise kohta 2008. majandusaastaks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 2. august 1978. aasta määrust (EMÜ) nr 1883/78, millega kehtestatakse üldeeskirjad sekkumise finantseerimiseks Põllumajanduse Arendus- ja Tagatisfondi tagatisrahastust, (1) eriti selle artikli 8 lõike 1 teist lauset,
   ning arvestades järgmist:
   
               (1)
            
            
               Vastavalt nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (2) artikli 3 lõike 1 punktile b rahastatakse sekkumismeetmeid põllumajandusturgude reguleerimiseks Euroopa Põllumajanduse Tagatisfondist (EAGF).
            
         
               (2)
            
            
               Määruse (EMÜ) nr 1883/78 artikli 8 kohaselt peab riiklikesse sekkumisladudesse ladustatavate põllumajandustoodete kokkuostmisel nende tarbimisväärtust vähendama. Väärtuse vähendamist kajastav protsendimäär ei tohi ületada iga kõnealuse toote ostuhinna ja prognoositava müügihinna vahet. Iga toote puhul rakendatav protsendimäär tuleb kindlaks määrata enne majandusaasta algust. Komisjon võib kokkuostu ajal tarbimisväärtuse vähendamist piirata väärtuse vähendamist kajastava protsendimäära osani, mis ei tohi siiski jääda alla 70 % kogu tarbimisväärtuse vähendamisest.
            
         
               (3)
            
            
               Komisjoni 21. juuni 2006. aasta määruse (EÜ) nr 884/2006, millega kehtestatakse üksikasjalikud rakenduseeskirjad nõukogu määrusele (EÜ) nr 1290/2005 Euroopa Põllumajanduse Tagatisfondi (EAGF) riiklikku ladustamist hõlmavate sekkumismeetmete rahastamiseks ja riikliku ladustamise toimingute raamatupidamisarvestuseks liikmesriikide makseasutuste poolt, (3) VIII lisa punktidega 1, 2 ja 3 kehtestatakse tarbimisväärtuse vähendamise arvutamise kord.
            
         
               (4)
            
            
               Seepärast tuleks 2008. majandusaastaks kehtestada teatavate toodete puhul koefitsiendid, mida sekkumisametid kohaldavad igal kuul kõnealuste toodete kokkuostuväärtuse suhtes, nii et ametid saaksid määrata kindlaks vähendamissummad.
            
         
               (5)
            
            
               Käesoleva määrusega ettenähtud meetmed on kooskõlas põllumajandusfondide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas loetletud toodete puhul, mille sekkumisametid on riikliku sekkumise eesmärgil ladustanud või üle võtnud 1. oktoobrist 2007 kuni 30. septembrini 2008, kohaldavad sekkumisametid igal kuul ostetud toodete suhtes lisas sätestatud vähenduskoefitsiente.
   Artikkel 2
   Käesoleva määruse artiklis 1 osutatud vähendamist arvesse võttes saadud kulutuste summad teatatakse komisjonile komisjoni määrusega (EÜ) nr 883/2006 (4) kehtestatud deklaratsioonidega.
   Artikkel 3
   Käesolev määrus jõustub selle Euroopa Liidu Teatajas avaldamise päeval.
   Käesolevat määrust kohaldatakse alates 1. oktoobrist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. oktoober 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 216, 5.8.1978, lk 1. Määrust on viimati muudetud määrusega (EÜ) nr 734/2007 (ELT L 169, 29.6.2007, lk 5).
   
      (2)  ELT L 209, 11.8.2005, lk 1. Määrust on viimati muudetud määrusega (EÜ) nr 378/2007 (ELT L 95, 5.4.2007, lk 1).
   
      (3)  ELT L 171, 23.6.2006, lk 35. Määrust on muudetud määrusega (EÜ) nr 721/2007 (ELT L 164, 26.6.2007, lk 4).
   
      (4)  ELT L 171, 23.6.2006, lk 1.
   
      LISA
      Igal kuul kokkuostuväärtuste suhtes kohaldatavad vähenduskoefitsiendid
      
                  Tooted
               
               
                  Koefitsiendid
               
            
                  Küpsetamiseks sobiv pehme nisu
               
               
                  —
               
            
                  Oder
               
               
                  —
               
            
                  Mais
               
               
                  —
               
            
                  Valge suhkur
               
               
                  0,10
               
            
                  Koorimata riis
               
               
                  —
               
            
                  Alkohol
               
               
                  0,45
               
            
                  Või
               
               
                  —
               
            
                  Lõssipulber
               
               
                  —